CM की पानीपत में कपालभाति, विज-दुष्यंत ने किया सूर्य नमस्कार; जेपी नड्‌डा ध्यान में लीन
हरियाणा में 9वें इंटरनेशनल योगा डे मनाने की मेगा तैयारी है। सरकारी और गैर-संगठनों द्वारा 21 जून के महत्व को देखते हुए योग प्रोटोकॉल के अनुसार योगासन अभ्यास किए जा रहे हैं। आयुष निदेशालय, हरियाणा द्वारा कौन VIP कहां योग करेगा इसका शेड्यूल तैयार किया गया है।
हरियाणा में 9वें इंटरनेशनल योगा डे मनाया गया। राज्य स्तरीय प्रोग्राम पानीपत में आयोजित किया गया, जहां CM मनोहर लाल खट्‌टर कपालभाति करते देख। अनिल विज ने अंबाला तो डिप्टी सीएम दुष्यंत चौटाला ने पंचकूला में सूर्य नमस्कार किया। वहीं भाजपा के राष्ट्रीय अध्यक्ष जगत प्रकाश नड्‌डा गुरुग्राम में ध्यान में लीन दिखे।
CM मनोहर लाल खट्‌टर ने कहा- "आज 'अंतर्राष्ट्रीय योग दिवस' पर दुनियाभर में योग प्रदर्शन के कार्यक्रम चल रहे हैं, लेकिन हम यहां तक सीमित नहीं हैं। योग दिवस समारोह में हिस्सा लेने आए लोगों से आह्वान किया कि योग को अपने जीवन का हिस्सा बनाकर अपने शरीर को स्वस्थ बनाएं।"
नड्‌डा बोले- योग अमूल्य धरोहर
अंतरराष्ट्रीय योग दिवस के कार्यक्रम में शामिल होने गुरुग्राम पहुंचे BJP के राष्ट्रीय अध्यक्ष जेपी नड्डा ने कहा है कि भारत की योग विद्या दुनिया को जीने का तरीका सिखा रही है। उन्होंने दुनिया भर में योग दिवस मनाए जाने और इसके प्रचार -प्रसार का श्रेय भारत के प्रधानमंत्री नरेन्द्र मोदी और देश के योगाचार्यों को दिया। भाजपा राष्ट्रीय अध्यक्ष ने बरसात के बावजूद भी योगासन कार्यक्रम में हिस्सा लेने वाले लोगों और बच्चों की सराहना की। जेपी नड्डा के साथ भाजपा प्रदेश अध्यक्ष ओमप्रकाश धनखड़ और भिवानी-महेंद्रगढ़ के सांसद धर्मवीर सिंह ने भी योग किया। यहां ओमप्रकाश धनखड़ ने भी योग को भारतीय संस्कृति की अमूल्य धरोहर बताया। 
पानीपत में CM मनोहर लाल ने किया योग
इंटरनेशनल योगा डे पर हरियाणा में राज्य स्तरीय कार्यक्रम पानीपत में आयोजित किया गया। शिवाजी स्टेडियम में CM मनोहर लाल खट्‌टर ने योगासन किया। CM ने कहा- लोग इस 'योग' रूपी दिव्य उपहार को अपनी दिनचर्या का हिस्सा बनाएं, इसके लिए 2014 में प्रधानमंत्री नरेंद्र मोदी ने अपने प्रयासों से योग विद्या को अंतर्राष्ट्रीय स्तर पर मान्यता दिलवाई है। योग करने के लिए हम दूसरों को भी तभी प्रेरित कर सकते हैं।(पूरी खबर पढ़ें)
अंबाला में अनिल विज ने किया योग
अंबाला में जिला स्तरीय 9वां अंतरराष्ट्रीय योग दिवस मनाया गया। वार हीरोज स्टेडियम में गृह एवं स्वास्थ्य मंत्री अनिल विज ने योगासन किए। विज ने कहा कि यह भारत की बहुत बड़ी उपलब्धि है, भारत की विद्या को पूरे विश्व ने स्वीकार किया है। (पूरी खबर पढ़ें)
रेवाड़ी में केंद्रीय मंत्री राव इंद्रजीत सिंह ने किया योग
रेवाड़ी के राव तुलाराम स्टेडियम में केंद्रीय मंत्री राव इंद्रजीत सिंह ने योगासन किए। राव इंद्रजीत सिंह ने कहा कि योगा एक अभ्यास है, जिसे नियमित रूप से अपनाने पर सेहत ठीक रहती है। कई दशकों से अंतरराष्ट्रीय स्तर पर तो योगा फैला गया, लेकिन भारत में के अंदर धीरे-धीरे इसकी अहमियत कम होती गई। प्रधानमंत्री नरेंद्र मोदी ने पिछले दिनों के अंदर योगा को अंतरराष्ट्रीय लेवल के ऊपर नवाजा है। ये हमारे लिए गर्व की बात है। (पूरी खबर पढ़ें)
रोहतक में मंत्री कमल गुप्ता ने किया योग
रोहतक स्थित राजीव गांधी खेल परिसर में 9वां अंतर्राष्ट्रीय योग दिवस पर शहरी निकाय मंत्री डॉ. कमल गुप्ता ने योगासन किए। उनके साथ सोनीपत से सांसद रमेश कौशिक भी मौजूद रहे। गुप्ता ने कहा कि आज 180 देशों से अधिक देशों में योग दिवस मनाया जा रहा है। हिंदुस्तान से गए शिक्षक वहां पर योग करवा रहे हैं। (पूरी खबर पढ़ें)
हरियाणा में योगा दिवस से जुड़ी तस्वीरें ...
